Universitato de Kalifornio en Santa Barbara

La Universitato de Kalifornio en Santa Barbara (angle University of California, Santa Barbara; en ĝiaj inicialoj : UCSB) estas publika esploruniversitato en Kalifornio, unu el la dek kampusoj de la Universitato de Kalifornio. Ĝi situas ĉe la strando en kantono Santa Barbara, Kalifornio, proksimume 160 kilometrojn norde de Los-Anĝeleso, kaj je distanco de 13 kilometroj de la urbocentro de Santa Barbara . La universitato estis fondita en 1891 kiel la Anna Blake School, kio estis sendependa kolegio por instruistoj, kaj iĝis etendaĵo de la Universitato de Kalifornio en 1944. La universitata kampuso estas la tria establita ene de la Universitato de Kalifornio sistemo. La universitato estas membro de la Asocio de la Universitatoj de la Pacifika Bordo kaj membro de la Asocio de Esploraj Universitatoj. En la semajna rangotabelo de US News & World Report, la universitato estas vicigita 28-a en la listo de la plej bonaj universitatoj en Usono por 2015 kaj deka loko inter publikaj universitatoj . Kampuso La universitata kampuso situas sur klifo proksime de la Pacifiko. Ĝi ne apartenas al iu municipa aŭtoritato, sed ĝi estas proksime de la urbo Goleta kaj strio laŭ la oceano kiu situas inter la urbo de Santa Barbara kaj la kampuso apartenas al la urbo. Nuntempe la kampuso inkluzivas 163 konstruaĵojn sur areo de 4.267 kvadrataj kilometroj. Kolegioj kaj lernejoj kolegio de Kreivaj Studoj (1967) kolegio de Inĝenieristiko (1966) kolegio de Arto kaj Sciencoj Baran Lernejo de Mediaj Sciencoj kaj Administrado (1991) La Gviretz Lernejo de Eduko (2009) Kadre de la Futbala Mondpokalo 2026 en junio kaj julio 2026 la kampuso en Santa Barbara cetere estas la gastiganta trejna bazo de la aŭstra nacia teamo de futbalo. La teamanoj dormas kaj manĝas en apuda hotelo de la urbo. Elektitaj instruistoj László Baránszky Referencoj Eksteraj ligiloj Oficiala retejo (angle) Oficiala retejo de la atletikaj universitataj teamoj, nomataj "UCSB gaŭĉoj" (angle)